ขอสอบถามคุณค่ะ คือหนูไม่เคยมีเพศสัมพันธ์เลย แต่เดือนนี้ประจำเดือนไม่มา หนูอยากรู้ว่ามันเกิดจากอะไร และมีวิธีแก้ไขอย่างไร ?
สวัสดีค่ะ Anya Arunwilai,หากไม่เคยมีเพศสัมพันธ์ การที่ประจำเดือนยังไม่มา ก็จะไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น การที่ประจำเดือนไม่มา ไม่ได้ถือว่าอันตรายอะไร ยังไม่จำเป็นต้องทานยาอะไรค่ะ แนะนำควรรอประจำเดือนต่อไปก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น